คลังปฏิรูปศก.5ด้านรับมือโลกผันผวน
คลังลุยปฏิรูปเศรษฐกิจ 5 ด้าน เพิ่มขีดความสามารถใน การแข่งขันของประเทศ และพึ่งพา ตัวเองรับมือโลกผันผวน
24 มี.ค. 2560

คลังลุยปฏิรูปเศรษฐกิจ 5 ด้าน เพิ่มขีดความสามารถใน การแข่งขันของประเทศ และพึ่งพา ตัวเองรับมือโลกผันผวนนายอภิศักดิ์ ตันติวรวงศ์ รมว.คลัง เปิดเผยว่า รัฐบาลกำลังเร่งดำเนินการปฏิรูปเศรษฐกิจ 5 ด้าน คือ ปฏิรูปโครงสร้างพื้นฐานประเทศ ปฏิรูปภาคอุตสาหกรรม ปฏิรูปภาษี ปฏิรูปความเหลื่อมล้ำ ปฏิรูปด้านความมั่นคงทางการคลัง โดยรัฐบาลเชื่อว่าการปฏิรูปในส่วนนี้จะช่วยเพิ่มขีดความสามารถทางการแข่งขันให้กับประเทศได้เป็นอย่างดี"การปฏิรูปโครงสร้างพื้นฐานนี้จะทำให้ประเทศเรามีศักยภาพที่เข้มแข็ง และช่วยในการเติบโตด้านเศรษฐกิจ ท่ามกลางความไม่แน่นอนของเศรษฐกิจโลกทั้งสหรัฐ และสหภาพยุโรป เป็นเหตุทำให้เราต้องพึ่งพาตัวเอง ดังนั้นการลงทุนภาครัฐจะต้องเกิด ซึ่งการลงทุนโครงสร้างพื้นฐานถือว่าดีที่สุด เพราะมีผลตอบแทนในอนาคตกลับสู่ประเทศโดยตรง" รมว.คลัง กล่าวทั้งนี้ การปฏิรูปเศรษฐกิจในด้านการปฏิรูปโครงสร้างพื้นฐานถือเป็นเรื่องสำคัญ โดยเฉพาะด้านคมนาคม ซึ่งจะเป็นแรงขับเคลื่อนสำคัญเพิ่มความสามารถในการแข่งขัน ซึ่งจะช่วยลดต้นทุนการขนส่งทำให้ไทยเป็นศูนย์กลางของกลุ่มประเทศลุ่มแม่น้ำโขง (CLMV)